 Romania, sufocata de anaconda Gazprom Guvernul de la Bucuresti renunta la propria tara Ads Actualitate Politic Business Sport Life Show Login Arhiva Economie gaz Romania, sufocata de anaconda Gazprom Guvernul de la Bucuresti renunta la propria tara Autor: Petrisor Peiu , analist Sambata, 09 Februarie 2019, ora 12:40 43604 citiri Invitat Ziare com O elita politica inepta si arghirofila a transformat cea mai mare bogatie a Romaniei in cel mai mare esec din istoria tarii O rara si incredibila "aliniere a planetelor" a facut ca, in numai doi ani de zile, Romania sa rateze absolut toate obiectivele din industria hidrocarburilor si sa devina rusinea continentului Izolarea tarii este deplina: toate conductele care se construiesc ocolesc Romania prin sud si nord, iar toate conductele care se proiecteaza ocolesc Romania pe la vest Citeste toate textele scrise de Petrisor Peiu pentru Ziare com Romania are toate datele naturale, geografice si geopolitice sa fie unul dintre cei mai importanti jucatori europeni pe piata gazelor; cu siguranta, in Europa Centrala si de Sud-Est, Bucurestiul ar trebui sa dea ora exacta in domeniul gazelor Avem cea de-a doua rezerva din Uniunea Europeana de gaze naturale (cel putin 100 miliarde mc on-shore si 200 miliarde mc off-shore), ne aflam in centrul celei mai importante regiuni pentru Europa in ceea ce priveste acoperirea necesarului suplimentar de gaze naturale, avem una dintre cele mai vechi industrii de petrol si gaze din lume si, cu toate acestea, nu contam nici macar in regiunea noastra, fiind eclipsati de mult mai modest pozitionata Ungarie Daca facem un exercitiu simplu de viziune si privim o harta sugestiva - modul in care Uniunea Europeana isi va acoperi nevoile suplimentare de gaze pana in 2035 - vom fi socati sa constatam ca doua treimi din plusul de 56 miliarde de mc de care continentul are nevoie vor fi aduse prin regiunea Sud/Sud Est Ei bine, in centrul acestei regiuni se afla Romania, numai ca nimeni de la Bucuresti nu a aflat inca acest lucru Ads Sa fii in centrul geografic al regiunii care va alimenta foamea de gaze a Europei, sa fii a doua cea mai tara din regiune (dupa Italia), sa fii singura tara din regiune cu rezerve proprii insemnate si sa nu obtii niciun avantaj din asta este uluitor Astazi, romanii stau si se admira natang in oglinda mangaindu-se cu gandul himerei numita "independenta energetica", in vreme ce altii, in jurul nostru isi construiesc infrastructura si industrie petrochimica Statul roman nu isi alimenteaza cetatenii si industria cu gaze (doar o treime din romani au acces la conductele de gaze), nu isi exploateaza rezervele subterane, nu construieste centrale electrice pe gaze si nu isi reface industria petrochimica Se fuduleste tamp cu "independenta energetica", asigurata de un consum minim, cu industria disparuta si romanii care se incalzesc cu lemne, coceni sau chiar tizic (niste turte dintr-un amestec de balegar si paie uscate la soare) Sa fie neintelegerea istoriei, sa fie nepriceperea geografiei, sa fie lipsa de viziune macroeconomica sau e doar neputinta unei clase conducatoare de cea mai proasta calitate de care a beneficiat tara vreodata? Ads Sursa: AICI Astazi, Uniunea Europena cumpara peste 400 miliarde mc de gaze pe an, dintre care 40% vin din Rusia: Sursa: AICI Pe aceasta piata gigant, Rusia este felina dominanta, toate celelate tari adaptandu-se schimbarii de paradigma de la Kremlin Daca in 1990, 90% din exporturile rusesti de gaze catre Europa tranzitau Ucraina, in anul 2025, prin Ucraina nu vor tranzita mai mult de 10% din aceste exporturi: Ads Sursa: AICI Pentru a-si pune in aplicare planul, rusii vor ocoli Ucraina prin nord, cu sistemul de conducte Nord Stream (I si II, avand o capacitate de 110 miliarde mc) si prin sud cu sistemele de conducte Blue Stream si Turk Stream (avand o capacitate de peste 47 miliarde mc) Dar aceste doua rute ocolitoare, prin nordul si sudul continentului, vor ocoli nu doar Ucraina, ci si Romania Pe de alta parte, tot in sudul continentului, se va construi un coridor de curgere a gazului azer din zacamantul Shah Deniz, sistemul de conducte TANAP si TAP, care va aduce, pana in 2026, 31 miliarde de mc de gaze azere la granita turco-greceasca (TANAP), din care vor pleca spre Italia doua treimi, prin conductele TAP: Ads Sursa: AICI Din pacate, trebuie sa spunem ca nimeni de la Bucuresti nu s-a uitat la hartile de mai sus, cu alt scop decat de a descoperi pe unde sa o mai duca pe "piti din dotare" la shopping Presa si poporul de analisti de acasa adorm seara de seara multumiti ca au smuls Europei promisiunea unui proiect BRUA, care sa preia din gazele ajunse in Balcani Dar, oameni buni, sa privim adevarul crud in fata: proiectul BRUA este de doar 1,75 miliarde de mc/anual, o infima parte din cei 58 miliarde mc care vor veni in sudul Europei Mai mult, pentru a putea sa treaca prin conducta BRUA sub 2 miliarde mc/an, va trebui sa ne rugam cerului ca bulgarii sa isi faca o conducta pana la greci Si daca ar fi facut-o, sa nu ne amagim singuri!, gazul respectiv ar fi mers in Austria, la hub -ul OMV de la Baumgarten! Adica, austriecii de la OMV ar fi pus mana si pe gazul care ar fi trecut prin tara noastra, nu doar pe cel pe care l-au primit aproape gratis si pentru totdeauna de la statul roman Pai, de: unii dintre demnitarii de la Bucuresti au plecat din slujba OMV doar pentru a sta putin pe la Guvern, cat sa aiba un loc de munca de unde sa plece in consultanta pe care sa o faca tot pentru spalarea imaginii de investitor strategic a OMV Ads Numai ca in drumul gazelor spre inima habsburgica a Mitteleuropa sta falnica statuie conservatoare de la Budapesta, Viktor Orban Acesta a decis, si Bucurestiul a acceptat cu un suspin de usurare, ca viitoarele gaze din BRUA sa ramana la Budapesta, de unde ar putea sa mearga si la slovaci sau la sarbi Vai, ce bine ca gandesc altii pentru noi! Cum pofta vine mancand, Orban a ravnit si la gazele romanesti de la Marea Neagra, un mizilic de 2,7 miliarde mc pe an; iar patriotii din guvernul Dragnea-Valcov s-au grabit sa ii satisfaca capriciile Mai ramanea doar sa scoata cineva in locul nostru gazele din Marea Neagra, ca doar nu era sa ne murdarim pe maini noi, europenii din budoarul domnisoarelor Irina sau Catalina (apropo, o fi avut Ponta dreptate cu plasarea domnisoarei Catalina la SRI?) Si asa s-a dat celebra lege off-shore, intinata mai apoi de amendamentul Vosganian, care cerea sa nu tulbure nimeni somnul guvernului timp de 45 de ani cu vreo modificare a regimului fiscal O rezolvasera si pe-asta: avea cine sa scoata gazul (austriecii, rusii si americanii), avea cine sa-l cumpere (ungurii), iar ei, guvernantii nu mai trebuiau decat sa-l puna pe Ion Sterian de la Transgaz sa organizeze licitatii pentru constructia gazoductului, licitatii pe care sa le castige obligatoriu fie consortiul format din firmele Inspet SA si SC Habau PPS, fie consortiul format din firmele SC Habau PPS si Inspet SA Ce imaginatie bogata are si Sterian asta! Estimp, megalomania oficiala cuprindea discursul din nenumaratele CEx-uri cum ca Romania e prima natiune independenta energetic, precum si naratiunea morselor de televizor care vedeau deja un Imperiu Bizantin al conductelor intins pana in Grecia si condus de acelasi personaj misterios (Sterian), coleg de Braila cu premierul fara cont bancar Toate bune si frumoase, numai ca a venit lebada neagra peste viata comoda a geniilor de la Guvern si de la Transgaz Prima lovitura au incasat-o din Grecia, acolo unde Transgazul a pierdut licitatia de achizitionare a transportatorului grec de gaze, DESFA, in favoarea consortiului condus de catre italienii de la SNAM, omologul peninsular al Transgaz-ului nostru Asta s-a intamplat pe 19 aprilie 2018, fix la doua saptamani dupa ce la Moscova, Alexei Miller (presedintele Gazprom) a obtinut de la italianul Marco Alvera (SNAM) promisiunea ca Gazprom va avea acces la conductele TAP Sursa: AICI (April 2018: Marco Alvera and Alexey Miller at Gazprom headquarters in Moscow) Adica, daca tot ne laudam ca ne luptam de trei ori pe zi cu rusii, acestia s-au gandit sa nu ne lase sa avem acces la conductele grecesti, poate italienii sunt mai intelegatori Ei, tocmai ce ne-am facut cu un mare "aliat" din italienii care vor avea control total asupra conductei TAP Nici nu s-a incheiat isprava Transgaz-ului din Grecia ca a izbucnit scandalul vinderii gazului romanesc tocmai catre doua din firmele din cercul lui Viktor Orban: MET si MVM (parte a grupului MOL) Aici, Transgaz-ul s-a dovedit creativ rau de tot : - In primul rand, a acceptat ca licitatia de rezervare de capacitate sa se desfasoare la Budapesta , pe serverele Regional Booking Platform , detinute si operate de catre o alta firma din grupul MOL, FGSZ, omologul Transgaz; - In al doilea rand, Transgaz a acceptat sa vanda capacitate viitoare unei firme, MET, cu sediul la Zug (Elvetia) , la 200 m de locul unde e si sediul firmei Nord Stream (51% Gazprom), cele doua sedii fiind despartite doar de strada Zugerstrasse A fost greu, dar s-a straduit domnul Sterian si a izbandit Tot in februarie 2018, Transgaz-ul mai da o lovitura si cumpara Vestmoldtransgaz, adica isi ia angajamentul sa faca o conducta de 2 miliarde mc/anual capacitate care sa uneasca Ungheniul cu Chisinaul, in Republica Moldova Numai ca, ghinion, cand va ajunge gazul la Chisinau, acesta ar trebui sa fie distribuit de catre Moldovagaz, o companie controlata 65% de catre Gazprom; oare cat de prosti sa fie rusii sa distribuie gazul romanesc in dauna celui rusesc? Oricum, cea mai mare parte a conductei acesteia nu are constructori, pentru ca nicio firma nu are curaj sa isi ia riscul de a face ceva in republica lui Plahotniuc Desi barbita atent ingrijita a vesnic abilului Vosganian a garantat, prin lege, o stabilitate financiara de fix 45 de ani investitorilor in gazele de la Marea Neagra, dupa doar 3 luni, o barba mai aspra si mai neingrijita, a lui Darius cel atotputernic, a decis sa schimbe legislatia energetica in mod catastrofal, astfel incat niciun concesionar nu se prea inghesuie sa inceapa sa foreze in mare, cu exceptia lui Carlyle , care va exploata cel mai mic dintre zacaminte (anuntat de 10 miliarde mc) Iar acum, in februarie, sa vezi nazdravanie: Transgaz s-a trezit ca ungurii nu prea i-au confirmat contractele de rezervare de gaz, desi noi am tot asteptat pana pe 14 decembrie aceasta umilinta suprema, iar mai nou, nici conducta care sa verse gazele de la Marea Neagra in conducta BRUA nu are rezervare de capacitate Astfel incat acum Transgaz asteapta pana pe 25 februarie sa ne trimita Orban alte firme care sa ne fraiereasca ca vor importa gazul romanesc Iata cum stam astazi, ceea ce va face imposibila construirea conductei Tuzla-Podisor, care sa aduca gazele de la Marea Neagra in conducta BRUA, finantata de europeni Sursa: AICI Acum, hai ca macar suntem haiosi: licitatia cea noua de rezervare de capacitate tot la Budapesta se tine si tot de catre aceeasi firma din grupul MOL Ma intreb si eu: Totusi, dupa scandalul de anul trecut, noi, care ne mandrim peste tot cu IT-istii nostri, noi care am cumparat cele mai scumpe licente Microsoft din lume (nu, n-am uitat afacerea Microsoft!), cum de nu putem sa facem si noi un portal propriu pentru aceste licitatii? Adica, din doua una: ori ne place sa fim umiliti de ungurii lui Orban, ori nu vrem sa facem nimic temeinic! Cum se poate ca o tara de 20 milioane de oameni sa nu poata face un portal de licitatii de rezervare de capacitate? Sa credem ca nici la licitatii aranjate nu mai suntem buni? Ar fi comic daca n-ar fi trist, dar singura tara cu rezerve de gaze din jumatatea estica a UE s-a plasat singura in cea mai proasta situatie avuta vreodata: are zacaminte imense, dar nu vrea sau nu poate sa le extraga, se afla in centrul unei zone care se umple de conducte imense, dar nu e in stare sa construiasca nicio conducta proprie , face, in schimb, o conducta pana la Chisinau, fara sa aiba unde sa distribuie gazul adus acolo, isi saboteaza propria populatie si industrie, lipsindu-le de alimentare cu gaze, "se lupta" zilnic cu rusii, dar se lasa inconjurata de conducte controlate de rusi Oare mai lipseste ceva pentru a face acest din acest dezastru o catastrofa? In vremea asta, "elitele" torc linistit prin CEx-uri nesfarsite sau se preling din fotoliile talk-show-urilor in miez de noapte Petrisor Gabriel Peiu este doctor al Universitatii Politehnica din Bucuresti (1996), a fost consilier al premierului Radu Vasile (1998-1999) si al premierului Adrian Nastase (2001-2002), subsecretar de stat pentru politici economice (2002-2003) si vicepresedinte al Agentiei pentru Investitii Straine (2003-2004) Este coordonator al Departamentului de Analize Economice al Fundatiei Universitare a Marii Negre (FUMN) Despre ce vrei sa scriem? Ads Scrie pe Ziare Com Citeste si: USR cere demisia șefului AEP după ce a fost trimis în judecată pentru abuz în serviciu USR a anunţat, luni, prin vocea purtătorului de cuvânt Ionuţ Moşteanu, că îi cere demisia şefului AEP, Costantin Mituleţu Buică, trimis în judecată pentru abuz în serviciu, în cazul De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă # conducte gaze , # Romania gaze Ne puteți urmări și pe pagina noastră de Facebook sau pe Google News Sursa: Ziare com Comentarii runner27 Click pentru a vedea sistemul de punctaj "> rank 1 Fara DUBIU Romanii sunt un popor de imbe cili ! Dar nu recunoaste niciunul asta ! Singura noastra problema este ca Vezi tot roion Click pentru a vedea sistemul de punctaj "> rank 5 Comunistii arghirofili Prin Romania trece prin Dobrogea conducta de gaze Rusia-Ucraina-Bulgaria Conducta a fost construita de Vezi tot Vezi toate comentariile (39) Adauga comentariu Parteneri Ziare Com Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani TelekomSport ro Un nou tun de ULTIMA ORA dat de FCSB Becali face SHOW total pe piata transferurilor si aduce unul dintre cei mai in forma jucatori din Liga I ObservatorNews ro "De ce sa traga, e criminal? A omorat oameni?" Familia soferului fugar din Tulcea il apara, desi un copil de 13 ani a cazut victima nevinovata Ads Top stiri din Business Lacăt pe ușa operatorilor economici care încalcă repetat măsurile anti-COVID Legea a fost promulgată de președinte Salariul mediu net a crescut în octombrie cu 27 lei comparativ cu luna precedentă Top trei produse care i-au ars pe români la buzunare: s-au scumpit și cu 50% Care este singura ieftinire Rata anuală a inflaţiei a coborât ușor în luna noiembrie Se menține însă la o valoare extrem de ridicată Bitcoin a revenit duminică la valoarea de peste 50 000 de dolari pe unitate Ce sunt și cum sunt clasificate dividendele Motivul pentru care companiile mari pot fi printre cei mai buni plătitori Toate stirile din Business Ads Ads Urmărește-ne pe: Hidroelectrica Banii tai Afaceri Bani Preturi Taxe Impozite Locuri de munca Casa Auto Internet si Tehnologie Fonduri Economie Mediu Elon Musk Mugur Isarescu Anca Dragu Paliu Bogdan Olteanu Achim Irimescu Sebastian Vladescu Florin Georgescu Aura Carmen Raducu Apple Volkswagen Constantin Stroe Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 